રિઝર્વ બેંક ઓફ ઈન્ડિયાનાં સૂત્રોના કહેવા પ્રમાણે નોટબંધી પછી વેપારો ઠપ થઈ જતા અચાનક જ સ્વાઈપ મશીનની ભારે ડિમાન્ડ નીકળી છે. જોકે હાલ સ્વાઈપ મશીન બહુ ઓછાં છે, એટલે અછત છે. ર૦ ડિસેમ્બર સુધીમાં જ એક ડઝનથી વધુ બેંક પાસે સ્વાઈપ મશીન મેળવવા માટે ૧-ર હજારથી વધુ અરજીના થપ્પા લાગી ગયા છે. જેમાં સૌથી વધુ અરજીઓ સ્ટેટ બેંક ઓફ ઈન્ડિયા અને પંજાબ નેશનલ બેંક પાસે આવી છે. અરજીના પ્રમાણમાં મશીનો ઉપલબ્ધ નથી. બેંકો જે એજન્સી પાસેથી મશીન મંગાવે છે તે દરેક એજન્સીઓને વધુ ઑર્ડર પણ અપાયા છે. બેન્કો ક્વાર્ટરલી મશીનની ખરીદી કરતી હોય છે. એક સરકારી બેંકે તો નેક્સ્ટ ક્વાર્ટર માટે ૩-૪ લાખ મશીનનો ઑર્ડર પણ આપી દીધો છે. અન્ય એક બેંકે ૮૦ હજાર મશીનનો ઑર્ડર આપ્યો છે.